
S, Bonaventuram in doctrina de rerum naturalium origine 


S. Augustinum secutum esse, 


Prooemium. 
$ 1. 


1. In gravissimis philosophiae naturalis quaestionibus habenda est ea, quae in rerum natu- 
ralium origine versatur. Arte autem conjuncta est cum altera de corporum natura quaestione. Et 
hae ipsa de re duae inter se pugnant sententiae, quas „atomismi* et „formismi* nominibus 
insignire licebit. Quarum haee quidem ad Aristotelem redit mediaque aetate imprimis a S. Thoma 
Aquinate aceuratius definita atque explieita est. Quapropter maxima pars eorum, qui hodie in ceteris 
rebus S. Thomam sequuntur, „formismum* quoque defendunt. 

2. Secundum S. Thomam enim materia et forma et privatio generalia omnium rerum principia 
sunt, unumquodque novum corpus per eduetionem exsistit i. e. oritur per novam formam essentialem, 
quae ex potentia materiae operantibus naturae viribus edueitur. Quod qua ratione fiat, haud facile 
dixeris. Quapropter non defuerunt, qui aliis momentis quasi ad auxilium vocatis eam doctrinam 

formae materiacque distinetionem ut e proximo fonte desumserunt, ad partes vocat rationes semi- 
nales, ut primam primorum corporum originem explicet. QQuocum faciunt alii, qui non solum Aristo- 
telem tanquam summum et unum auctorem sequuntur, velut Gulielmus Paris., Alexander Halensis, 
Albertus M., Udalricus Argentoratensis, Henricus Gandavensis, Bonaventura, Petrus a Tarantasia, 
Aegidius Romanus. 

3. Et Bonaventurae quidem de rationibus seminalibus doctrinam alio loco") expla- 
navimus; hic demonstrabimus, quatenus ille S. Augustini de ea re placitis se addixerit. 


1. De rationibus seminalibus. 
8 2. 


1. Doctrinam de omnium rerum naturalium principiis substantialibus S. Augustinus ab 
Aristotele transsumsit neque vero a genuino, sed a Plotiniano Aristotele atque Victorino rhetore 
interprete?). Sic facillime intelligimus, quod acceptis duobus principiis materia et forma, omissa 
autem privatione, rationes seminales tertium principium esse voluit?). Quarum nomina non semper 
sunt eadem, modo vocat primordia, modo rationes causales, modo radices, modo semina*). Respon- 
dent ideis divinis, formis aut causis exemplaribus, quas omnibus creatis Deus subjecit; quinimmo 
ideae divinae ipsae sunt, siquidem ut causae creatrices in mundo apparuerunt. 

2. Quadrupliciter, si Augustino fidem habemus, ideae sunt: a) „aliter in Verbo Dei, ubi istae 
non factae, sed aeternae sunt; b) aliter in elementis mundi, ubi omnia simul faeta futura sunt; 
c) aliter in rebus, quae secundum causas simul creatas non jam simul, sed suo quaeque tempore 
creantur, in quibus Adam jam formatus ex limo et Dei flatu animatus, sicut fenum exortum; d) aliter 
in seminibus, in quibus rursus quasi primordiales causae repetuntur de rebus ductae, quae secundum 
causas, quas primum condidit, exstiterant velut herba ex terra, semen ex herba^*). Quas tertio 
loco nominavit, nihil aliud sunt, nisi rerum essentiae; alterius autem ordinis sunt rationes semi- 
nales. Eae sunt inditae a Creatore materiae corporali; sunt vires, quae ex materia primos organis- 
mos efficiunt"); sunt formae potentiales, quae ab agente exteriore ad actualitatem perducuntur; non 


1) Videsis libellum meum „Die Lehre des hl. Bonaventura über die Natur der kórperlichen uud geistigen Wesen und 
ihr Verháltniss zum Thomismus.* 1888, p. 21 sqq. — Censor quidam hujus libri (Theologische Literaturzeitung, heraus- 
gegeben von E, Schürer und A. Harnack, No. lll 1889) me reprehendit, quod non satis Augustini rationem habuerim; 
immerito quidem, quoniam ea collatio fines quaestionis, quam mihi proposueram, excessisset. Quod vero illi viro docto 
neglexisse videor consultoque praetermisi, id hac commentatione absolvere studebo. 

?) Of. Nourisson, La philosophie de S. Augustin, Paris, tom.ll p. 127 et 132. — Grassmann, Die Schópfungs- 
lehre des heiligen Augustinus und Darwins, p. 19. Wórter, Die Geistesentwickelung des heil, Aurelius Augustinus bis zu 
seiner Taufe, p. 39 sqq. 

3) Cum rationibus seminalibus congruunt 40y04 G7tEQIUCTLXOL Stoicorum, quos non spernit Plotinus, sed minus corpo- 
rales sumsit. Vestigia magis premit Stoicorum S. Augustinus, sed vix opus est monere, eum in origine eorum deducenda 
dissentire. Cf. Baeumker, Das Problem der Materie in der griechischen Philosophie, p. 356 sqq. et p. 413. 

4) De Gen. ad, lit. V n. 11, n. 20 et saepius. — 

$) De Gen. ad lit. VI n. 17. — 

6) De vera rel. c. 42; de Gen, ad. lit. VI n. 17; de Trin. lll n. 13. — 

sunt semina rerum proprie dicenda, quanquam S. Augustinus passim ita nominat, immo producuntur 
organismis, qui ex rationibus seminalibus orti sunt, supponunt igitur exsistentiam rerum ex rationibus 
seminalibus jam natarum’). 

3. Namque ex S. Augustini sententia Deus mundum uno actu (hoc enim vult verbum 
„simul“) creavit neque vero finitum, sed quasi chaos i. e- „rudem indigestamque molem“, quae 
primum elementa tantummodo aquae et terrae continebat). Hanc vero materiam creans infudit ei 
rationes seminales, quapropter una cum his inde a primo mundi momento universa ac singula in 
materia subsistebant?); et conformatae sunt variae rationes seminales ad varias species animantium "°). 
Tali modo etiam paradisus") et corpus protoplasti hominis") in materia praeformata erant. Quin 
etiam anima hominis immaterialis inde ab initio condita tamdiu latuit, donec die sexta cum corpore 
conjuncta appareret. ,,Credatur ergo", inquit Augustinus, „si nulla scripturarum auctoritas seu veritatis 
ratio contradicit, hominem ita factum sexta die, ut corporis quidem humani ratio causalis in elementis 
mundi, anima vero jam ipsa crearetur, sicut primus conditus est dies et creata lateret in operibus 
Dei, donee eam suo tempore sufflando, hoc est inspirando formato ex limo corpori insereret“ '?), 

4. Ex hae materia originali sensim temporum intervallis a Deo praefinitis aecedentibusque 
conditionibus omnes animantes per rationes seminaies in ea latentes prodierunt: bestiae aquatiles et 
aves ex aqua, e terra terrestria animalia et plantae "). Conditionibus igitur externis debetur, 
quod rationes seminales ex statu potentiali excitantur atque perdueuntur ad activitatem. 

5. Sed forma atque status creaturarum nascentium nondum fuerunt perfecta, verum ex imper- 
fectione paulatim evoluta, alia aliis temporibus, prout diversa earum species secum tulit, perfectionem 
assecuta sunt. Animalium et plantarum primus ille status idem fuit, qui nune est ipso nascendi vel 
germinandi momento’). Corpus protoplasti hominis verisimile videtur statim perfectum apparaisse 
in mundo, ubi primum informatum fuit ab anima rationali'^). 


) DeGen.adlit. V 0, 9: „Apparet, semina esse orta ex herbis et lignis,non autem illa ex seminibus, sed ex terra.“ 
) De Gen. c. Man. 1 n. 9. 

% De Gen. ad lit. V u. 9, n. 10, n. 11, n. 45; de Trin. III n. 13, n. 16. 

10) De Gen. ad lit. V n. 14: „Sic terra ad Dei verbum ea produxit, antequam exorta essent, accipiens omnes 
numeros eorum, quos per tempora exsereret secundum suum genus.“ Cf. De Gen. c. Man. l. n, 25, ]ln.23, V m. 
14, VI n. 23. — 

u) De. Gen. ad lit. V n. 35; VIII n. 6. — 

12) De Gen. ad lit, VII n. 35: „Illud ergo videamus, utrum forsitan verum esse possit, quod certe humanae 
opinioni tolerabilius mihi videtur, Deum in illis primis operibus, quae simul omnia creavit, animam etiam humanam 
creasse, quam suo tempore membris ex limo formati corporis inspiraret, cujus corporis in illis simul conditis 
rebus rationem creasset causaliter, secundum quam fieret, cum faciendum esset corpus humanum * 

z AES 

M) De Trin. Ill n. 13: „Omnium quippe rerum, quae corporaliter visibiliterque naseuntur, occulta quaedam 
semina in istis corporeis mundi hujus elementis latent. Alia sunt enim haec jam conspicua oculis nostris ex fructibus et 
animantibus, alia vero illa occulta istorum seminum semina; unde jubente Creatore producit aqua prima natalit'a et vola- 
tilia, terra autem prima sui geneiis germina et prima sui generis animalia. Neque enim tunc in hujusmodi foetus ita 
producta sunt, ut in eis, quae producta sunt, vis illa consumta sit, sed plerumque desunt congruae temperamentorum occasiones, 
quibus erumpant et species suas peragant." 

15) De Gen. ad lit. VI n. 25, V n. 44, VI n. 23. — Cf. Grassmann, Die Schópfungslehre des heiligen Augustinus 
und Darwins, p. 59. 

16) De Gen. ad lit. VI n. 29: „Quapropter, si omnium futurorum causae mundo sunt insitae, cum ille factus 
est dies, quando Deus creavit omnia simul; non aliter Adam factus est, cum de limo formatus est, sicut est credibilius 
am perfectae virilitatis, quam erat in illis causis, ubi Deus hominem in sex dierum operibus fecit“ Of, VI n, 23. 

6. Hoc modo ex rationibus seminalibus primis uniuscujusque speciei organismis ortis, vis 
atque operatio earum desiit; organismi propagati atque generati sunt modo ordinario semine ab ipsis 
procreato. Ergo nihil aliud nisi ortus animantium et primarum quidem animantium unius- 
cujusque speciei ab Augustino rationibus seminalibus tribuitur. Quibus alias non utitur ad philo- 

sophandum nisi in eis viventium speciebus, quae „generatione aequivoca generantur;* de qua re n.ox 
dicemus. 

1. Anorganica vero inde a principio perfecta plenique voluminis unumquodque particeps 
manifesta fieri Augustinus voluit: „Fortassis quippe ita homo factus sit in die sexto, sieut dies ipse 
primitus factus est, sicut firmamentum, sieut terra et mare. Neque enim haec dicenda sunt ante in 
quibusdam primordiis jam facta latuisse, ac deinde in hanc faciem, qua mundus exstructus est, accessu 
temporis tanquam exorta claruisse, sed ab exordio saeculi, cum factus est dies, conditum mundum, in 
cujus elementis simul sunt condita, quae post accessu temporis orirentur vel fruteta vel animalia 
quaeque secundum suum genus“ "*). 

8. Quod igitur ad entia anorganiea attinet, Augustinus evolutionem, qualis est organi- 
corum, omnino spernit. Et tamen ea in anorganicis plus haberet, quo defendi posset, quam in orga- 
nicis. Nam formationes anorganieae magis continentur in materia originali magisque efficiuntur evo- 
lutione virium ejus quam organicae. 

9. Hune inter primum organismorum ortum, qualem Augustinus docet, et generationem 
aequivocam, quam hodie vocant, nihil est commune. Organismi enim Augustiniani debentur voluntati 
creatrici Dei, non materiae anorganieae per se. 

10. S. Augustinus suam de origine animantium et plantarum sententiam ubique conciliare 
studet cum S. Scripturae narratione. Sed quae de praeexsistentia humani et corporis et animae 
in medium profert, stare non poterunt. Consequens enim inde esset, ut etiam anima humana e 
materia processisset, vel ut anima praeexsisteret ita, ut Plato censuit. Id quod vel S. Scripturae 
adversatur, quae integrum hominem immediate a Deo formatum esse refert; adversatur denique naturae 
animae; quippe quae per se baud magis completa substantia sit, quam corpus; siquidem et illa et hoc, 
ut exsistant, ab alterius exsistentia pendent, de qua re explicatius disserit S. Thomas. '*) 

8 3. 

1l. Bonaventura saepenumero in doctrina de homine humanaque cognitione Augustini 
placitis nititur. Eis suam quoque de novorum essentium origine doctrinam debet, neque tamen sim- 
plieiter aeceptam sed magis explanatam. Nam Bonaventura quoque, ut novorum essentium originem 
declaret simulque formam e materia eductam ostendat, rationes seminales in suum usum convertit, 
summatim quidem haud aliter eas interpretatus atque Augustinus, sed accuratius eas definiens. „Cum 
satis constet", inquit Bonaventura, „rationem seminalem esse potentiam activam inditam materiae 
et illam potentiam activam constet esse essentiam formae, cum ex ea fit forma mediante operatione 
naturae, quae mon producit aliquid ex nihilo: satis rationabiliter ponitur, quod ratio seminalis est 
essentia formae producendae, differens ab illa secundum esse completum et incompletum, sive secundum 
esse in potentia et in actu.“ ") „Si ratio seminalis est forma exsistens secundum esse incompletum 


17) De Gen. ad lit. VI n. 2. 
18) S. th. I q. 118 a 3. 
8) II S. d. 18 a. L q. 3. 

in materia et indifferens et possibilis ad multa producenda, potest dici in sensu largiori forma uni- 
versalis.**?) „Forma universalis non est aliud quam forma totius, quae, cum de se nata sit esse in 
multis, universalis est; particularizatur autem non per additionem ulterioris formae, sed per conjunc- 
tionem sui cum materia, ex qua conjunetione materia appropriat sibi formam et forma materiam.* *!) 
Quare ratio scminalis est ita determinata ad formam talis speciei producendam, quod non potest ex 
illa essentia sive ratione seminali alia educi, et cum in actum educta est, habet esse et habet tale 
esse. Quod autem sit talis speciei, hoc habet ab eo, qui primo hujus formae essentiam indidit materiae, 
alioquin nunquam natura ipsam ad esse perduceret, nisi Deus ipsam materiae indidisset.' **) „Potentia 
igitur illa activa (i. e. ratio seminalis), quae prius latebat, adjuta ex actione coelestis eorporis proficit 
et venit ad perfectionem et complementum, ita quod nee coelum nec motor coeli dat sibi formam ulti- 
mam, sed solum adjuvat et excitat, ut potentia illa profieiendo ad speciem completam veniat.“ **) 
,Potentia illa indita a Creatore materiae corporali et ei innitens et ab ea dependens vocatur etiam 
spiritualis, quia mole caret corporali.“ *') 

2. Quae Augustinus promiseue dixerat „seminarium, semina, rationes seminales, 
naturales, primordiales, causales“, Bonaventura distinguit. „Seminarium est ipsa essentia 
formarum seu aggregatum ipsarum, quas Deus conereavit cum materia prima in eaque indidit non 
quidem infinitas, sed finitas secundum multitudinem specificam, non individualem.  Individualitas oritur 
ex conjunctione aetuali et exsistentia materiae cum forma. Quare et appellatur tale seminarium 
sinus formarum in materia contentus, quia in eo insunt rationes seminales et semina rerum. Semen 
dieitur ex quo; est enim materia disposita a ratione seminali et e dispositionibus introductis ad formam 
talis speciei gignendam et non ad aliam. Si aliquando degenerat forma ab illa specie, id evenit, non 
«quod mutetur forma, sed ob dispositiones diversas, ob quas altera forma, quae erat in seminario, 
educitur. „Rationes naturales et seminales re idem sunt, ratione vero differunt. Ratio seminalis 
attenditur, in quantum dirigit potentiam naturae, ut ex aliquo fiataliquid, naturalis vero, ut ab aliquo 
fiat aliquid; ratio seminalis respieit inchoationem et intrinsecam virtutem, quae movet et operatur 
ad effectus productionem, naturalis vero concernit producentis ad productum assimilationem et modi 
agendi assuetudinem.“ „Rationes causales etseminales sie inter se differunt: „Rationes causales 
sunt formae ideales sive exemplares eaeque regula agentis inereati, seminales sunt formae 
naturales eaeque regula agentis creati.“ *) „Ab illis sola ratione distinctae rationes primordiales 
dicuntur per privationem prioris, sed causales per positionem posterioris; et primordiales, in 
quantum respiciunt Deum ut principium primum, causales, in quantum respiciunt Deum ut finem 
ultimum, qui est causa causarum." €) Rationes causales et seminales uno modo se habent sicut 
generale et speciale; alio modo, si fiat appropriatio, causales sunt, quae servatae sunt in mente divina, 
seminales vero, quae sunt rebus insertae.“ „Quando autem quaeritur, utrum aliquis effectus fiat 
secundum rationes causales an seminales, respondendum est, quod aut sic est a deo ille effectus, quod 
creatura non habet in eo potentiam aliquam; aut si habet, habet solam potentiam obedientiae, et 


a) 16 
21) M; C. 
2) NS d 15 a. Lq 1. 
35) L c. 


haee fiunt secundum rationes causales, quas Deus servavit in sua voluntate, quia non fiunt secundum 
exigentiam creaturae, sed secundum exigentiam dispositionis aeternae. Si autem sie producitur effectus, 
quod est in potentia naturae, non solum obediente, sed etiam potente ad actum perducere, sic dicitur 
fieri secundum rationes seminales, sieut patet, eum arbor generatur ex arbore *?") 

3. Experientia constat, novas semper oriri corporalium rerum formas naturales, tum per 
generationem perfectam et proprie dictam, quae a 5 "Thoma definitur „origo alicujus viventis a 
principio vivente conjuncto in similitudinem maturae ^), tum per generationem imperfectam, 
qualis est in mixtionibus, eum ex diversarum substantiarum combinationibus chimieis novum aliquod 
corpus resultat. Utrique generi novorum corporum Bonaventura vindicat rationes seminales. „Ex 
rationibus seminalibus fiunt omnia, quae naturaliter produeuntur. ^7?) Augustinus contra imprimis 
animantes primum natas ad rationes seminales revocat.??) 

4. De modo autem, quo rationes seminales materia contineantur, Bonaventura eum Augustino 
consentit. Nempe ratio seminalis tanquam forma novi corporis jam potentialiter in materia prae- 
exsistit. „Aliquid enim potest intelligi praeexsistere in altero tripliciter: a) eminenter sive vir- 
tualiter secundum causativam potentiam, eo modo, quo effectus continetur in virtute suae causae; 
b) actualiter i. e. seeundum actualem exsistentiam, ut lumen in sole; e) potentialiter, quatenus 
potentia et actus dicunt non diversas substantias dividentes ens, sed quatenus diversos modos essendi, 
secundum quos eadem res, quae nune est in potentia, postea fit in actu, ut formae ex esse potentiali 
in materia transeunt ad actuale esse. Et hoc modo esse in potentia dicunt aliquid ipsius rei produ- 
cendae, scilicet quendam modum incompletum intrinsecum, et dum transit ad aetum, alio modo intrinseco 
se habet, ut verbi gratia rosa seu rosea forma in globo est incompleta, completa autem est in flore; 
tune de esse ineompleto illa forma praeexsistens edueitur ad esse completum; dumque ea est ineom- 
pleta, est sub modo potentiali ad complementum, et sub actuali, quando complementum habet." Tali 
ratione potentiali, quam modo delineavimus, ex Bonaventurae sententia ratio seminalis in materia 
inest, quae in actum traducta extrinsecus et a materia dependens novum corpus producit. Quid? 
quod ne corrupto quidem eorpore ea ratio seminalis plane deperit, sed remanet in materia. Unde 
sequitur, ut materia, quia rationis seminalis substratum est, semper sub aliqua forma non possit quin 
exsistat. Quamobrem si Bonaventuram audimus, neque generationem neque corruptionem licet cum 
S. Thoma Aequinate ad primam materiam referre; quippe qui rationes seminales, quales ille statuit, 


7) L.c. 

28) S. th. I q. 27 a. 2, Cf. Bonavent, I S. d. 9. a. 1. q. l.: „Notandum, quod generare de sui propria 
ratione est similem sibi in substantia et natura producere. Sibi vero similem contingit produci tripliciter ... tertio mode. 
per productionem similis de simili sive de se ipso, et sic generatur animatum ab animato; et iste tertius modus est per- 
fectior, unde non reperitur nisi in substantiis habentibus formam nobilem, quae est vita.* 

29) II S, d. 7 dub, 3. 

30 Cf. supra § 2. 

31) IV S.d 43 a l. q. 4: „Supponamus nunc, quod natura aliquid agat, et illud non agit ex nihilo et, cum 
agat in materiam, oportet, quod producat formam. Et cum materia non sit pars formae, nec forma fiat pars materiae, 
necesse est aliquo modo formas naturales esse in materia, antequam producantur; et substantia materiae praegnans est 
omnibus; ergo rationes seminales omnium formarum sunt in ipsa. Sed ad illud stat resolutio, a quo incipit generatio: 
ergo nulla forma omnis corrumpitur, sed manet in materia post corruptionem, sicut manebat, antequam produceretur; et 
sie dieit Augustinus. Unde formas in materia ante productionem dicit esse quantum ad rationes seminales; dicit etiam 
resolvi ad materiam sicut ad occultissimos sinus naturae * Ibidem q. 5 legitur: „Semper manet substantia materiae cum 
ratione seminali.“ Cf. August. II de moribus Manich. c, Vl. n. 8 sq. 

non accipiat. S. Bonaventura enim censet, illas effici mutatione substantiali materiae jam formatae: 
generatio ita fit, ut forma in materia potentialiter latens actualis evadat?), corruptione forma 
actualis substantialis in statum potentialem rejicitur fitque denuo ratio seminalis.??) Est autem agens 
quoddam naturale exterius (generans), quod rationem seminalem impellit, ut in formam actualem 
transeat”) — idem, quod S. Augutinus docuit, cum evolutionem primordiorum a Deo materiae inditorum 
pendere facit a conditionibus exterioribus ordineque a Deo constituto. *) Quocirca S. Bonaventurae 
sententiam de vi atque efficacitate rationum seminalium breviter in hune fere modum complectemur: 
„eas tanquam formas corporeas a Deo concreatas fuisse in materia simul cum materia in eaque veluti 
in seminario collocatas et inesse secundum potentiale esse; et ab agente extrinseco eas educi de illo 
statu potentiali ad exsistentiale completum." Ut igitur novum ens oriatur, vel quod idem est, ut 
forma e materia educatur, exiguntur quinque haee: I. necesse est materia praeexsistat sub alia forma; 
II. forma educibilis sit simplex, non hoc aliquid; III. tota essentia formae sit creata in materia in 
esse imperfecto; 1V. ab agente producatur de potentia in actum; V. forma sit corruptibilis. 

5. Rationes seminales igitur Bonaventurae, quia eas statuit esse formas potentiales et vir- 
tutes activas, certam quandam exsistentiam habent supponuntque propterea esse aliquid completum, in 
quo exsistunt. Quo concesso concessa est formarum in uno eodemque composito pluralitas; quae 
tamen sententia et a Thoma Aquinate et a plurimis aliis mediae aetatis philosophis impugnatur. Sane 
Bonaventura quoque unitatem formae substantialis postulat, sed formam substantialem in sensu proprio, 
„fcrmam ultimam et completam, quae dat esse perfectum et specificum sive distinctum et limitatum." °). 
Ab hae forma completa incompletas diseriminat et hasce ponit una cum completa in una eademque 
substantia exsistere posse, sive in organica substantia sive in anorganiea. Ut potentiales formae for- 
mae completae, quae est actualis, subjectae sunt vinctaeque in aetivitate et energia, inserviunt formis 
completis, retinent autem appetitum quendam sui eujusdam juris et efficaciae. Revera sui juris fiunt 
denuo, quando substantia corrumpitur. Non quidem diffidendum est, Bonaventuram pluralitatem for- 
marum in composito nunquam ex professo tractasse, scd praeter theoriam rationum seminalium multi 
ejus librorum loci haud dubie eam testantur.**) 

6. S. Bonaventura non solum primigeniorum entium ortum ad rationes seminales revocat, 
ut Augustinus, qui tamen propagationem animantium ex sola generatione repetit, sed omnia entia, 
quotquot etiam postea exstiterunt, ex rationibus seminalibus oriri faeit, recte is quidem. Nam non 
solum quoad primum ens, sed etiam quoad omnia posteriora eadem quaestionis difficultas recurrit, 
quomodo forma ex materia educatur. Quae quaestio in posterioribus entibus vel difficilior fit, quam 
in primis. Namque prima in creatione origo singulorum generum posset etiam directae Dei 
operationi attribui. 


3) WS. d. v p. lla. 2 q. L: „Et cum producitur nulla quidditas, nulla veritas essentiae inducitur de novo, 
sed datur ci nova dispositio, ut, quod erat in potentia, fiat in actu“ Cf, Il S. d. 18 a. 1. q. 3. 

3) 1 S. d, 8 p. l a. 2 q. 2: „Mutatio autem tripliciter „. . alio modo ab ente simpliciter in ens in potentia 
sive secundum quid, et haec est mutatio secundum formam et dicitur corruptio. 

34) II S. d. 7 p. Il a. 2 q. 2; IV S. d 433.1. q. 4; ll S. d, 8 p. I a. 2 q. L 

35) De Trin. lll n. 13 et 16, et saepius. 

3) | S. d.8 p. ll q. 1.: „Unius perfectibilis una sola est perfectio * Cf. I S. d. 24 a. 1. q. l. et d.8. p. Il q. 3. 

3 Cf. Il S. d. 15 a. l. q. 2 et 3; 1V S. d. 44 p. I dub. 4; ll 3. d. l p: Il a. 1. q. 2 et a. 3. q. 2, d. 3 p. I 
„dub. 2, d. 17 a. 1, q. 2; III S. d. 6 a. 2 q. L; Il S. d. 13 a. 2 q; 2; II S. d. 14 p. Il. a. 2. q. 2; IV S. d. 48. a. 2 
q. 3 et 4; Hexaém, serm. 4 (divisio 3) et serm. I. 


II. De generatione aequivoc: 


4 


up 


1. 5. Augustinus item atque Aristoteles „generationem aequivocam* accipit, sed aliter 
interpretatur. Sane minutissima quaedam animalia haud tacet ex rebus anorganicis, „ex vivorum 
corporum vitiis vel purgamentis vel exhalationibus aut cadaverum tabe vel ex corruptione lignorum 

et herbarum vel ex corruptione fruetuum ^99) sine sexu gigni. Ideo concludit, semen non iis inesse, sed 


„in elementis, ex quibus oriuntur“; non igitur veram subesse generationem, qua aliae animantes esse 
incipiant."?) Ratiocinatio, quae adhue quasi Aristotelica visa est, deinde ab ea differt. Si animantes, 
pergit S. Augustinus, ex anorganicis rebus exsistunt, redintegratur idem processus, qui in origine 
mundi circa primas animantes factus est i. e. rationum seminalium operatio. 

2. Sie Augustinus docet, animalia minutissima, quae sibi persuasit sine generatione ex 
sistere, ex rationibus seminalibus prodire. Quae rationes a Deo mari terraeque inditae tempore oppor- 
tuno illis animalibus praebent exsistendi facultatem, velut ranae ex terra crescunt Aliae, in animan- 
tibus collocatae, harum post mortem novo cuidam entium generi ansam vivendi praebent. Quibus 
entibus Augustinus, longius quam Aristoteles procedens, adnumerat talia, , quae de quibusdam rebus 
sine concubitu ita nascuntur, ut postea concumbant ct generent, ut muscae.“ **) 

9. Ex duobus igitur momentis pendet generatio aequivoca: ex rationibus seminalibus et ex 
Dei creatione.  „Inerat“, ait Augustinus, „jam omnibus animatis corporibus vis quaedam naturalis et 
quasi praeseminata et quodammodo liciata primordia futurorum animalium, quae de corruptionibus 
talium eorporum pro suo quaeque genere ac differentiis erant exortura, per administrationem ineffa- 
zu 


bilem omnia movente incommutabili Creatore.*') Sie sumta generatio aequivoca nullos jam serupulos movet. 


l. S. Bonaventura de explicanda „generatione aequivoca^ consentit cum Augustino. Uterque 
rationibus seminalibus usus diffieultatem organicorum originis ex anorganieis repetendae tollit. Tune 
enim animans generatione aequivoca orta non reducenda est ad res anorganicas, sed ad formam in 
hisce materiis potentialiter latentem organicam, quae ad actualiratem pervenit processu nascendi. Sie 
igitur nova animans revera suam originem testatur esse non anorganicam sed organicam. Et generatio, 
de qua nunc agitur, aequivoca non essentialiter discrepat a propria generatione. In generatione propria 


38) De Gen. ad lit. III n. 22. 

39) De Gen. ad lit. lll n. 19: „Observatum est, quaedam ita nasci ex aquis vel terra, ut sexus eis nullus sit; 
et ideo semen eorum non sit in eis, sed in elemeitis, ex quihus oriuntur. 

40) De Civ. Dei XV 27. — Augustinus plantas quoque videtur credere diluvio ubique sublatas denuo „gene- 
ratione aeguivoca“ revixisse, Nusquam enim memorat, illas propagatas esse ex seminibus, quod disertis verbis contendit 
de animalibus ex arca reversis. Cf. Grassmann, l. c. p. 72. 

41) De Gen. ad lit, lll n. 23, 

majori tantum vi ex Bonaventurae sententia opus est, ut rationes seminales in actum traducantur;*?) 
in ila generalium causarum efficacitas sufficit.) Eadem quoque vis divina modo propagationi 
ordinato operatur operaturque germinum in elementis repositorum evolutione. 

2. Facile igitur Augustinus et Bonaventura doctrina rationum seminalium ,generationem 
aeguivocam“ explicuerunt. Contra apud S. Thomam et sectatores ejus illa eorum doctrinae de materia 
aperte repugnare videtur. Haec enim hisce philosophis prineipium mere passivum est;*) et nihilo 
secius idem principium passivum volunt in „generatione aequivoea^ vim habere novorum entium 


faciendorum. *) 


III. De materia. 


$ G. 


1. Nobis si sermo est de materia ut principio substantiali eorporum, intelligitur materia 
prima, de qua S. Augustinus fusius disserit in Confess. XM.  Perdiífieile sibi fuisse fatetur, veram 
materiae primae notionem enucleare; quo magis gaudet, eam se intellexisse. Materiam primam 
arbitratur non modo esse cogitatam, sed vere realem, neque tamen actualiter exsistentem, sed potentiam 
substantialem omnium rerum; omni forma. carere, sed omnibus formis esse substratam: subesse omnibus 
rerum mutationibus neque tamen ipsam his mutationibus ullo modo affici; esse „quiddam inter forma- 
tum et nihil, nec formatum nec nihil, informe prope nihil * *9) 

2. In ipsa creationis explicatione hae notione utitur. Primum distinguit inter materiam 
spiritualem et corporalem, prout mundo corporali vel spirituali substrata est. Kx corporali materia 
censet, Deum formasse mundum visibilem. Praedicat eum his verbis: „Tu, Domine fecisti mundum de 
materia informi, quam fecisti de nulla re paene nullam rem, unde faceres magna, quae miramur filii 
hominum." ) Attribuitque ei materiae has qualitates „informis, invisibilis, incomposita: „Terra 
autem ipsa, quam feceras, informis materia erat, quia invisibilis erat et incomposita et tenebrae super 
abyssum 55) Dicit eam, ut supra vidimus, terram „quia in omnibus mundi partibus nihil reperiri 
potest propinquius informitati omnimodae quam terra." **) 

3. Quanquam S. Augustinus, nisi quid me fallit, hane notionem primae materiae non semper 
probe tenet. Praedicat enim de ea nonnulla, quae rectius praedicarentur de materia sensu physico, 
velut eum dieit, eam eum rebus corporalibus, quas contineat, una creatam mundumque creatum esse 


42) UIS, d. 8 p. I a. 2. q. L: „E contrario est de animalibus utroque modo perfectis, et ideo virtus productiva 
ipsorum majorem exigit actualitatem, et ratio seminalis cum majori difficultate profertur in actum, ideo majori indiget adjutorio,“ 

48) L, e: „Ad quaedam educenda sufficit causa universalis sine adjutorio agentis particularis consimilis in 
specie naturae, cujusmodi sunt animalia, quae generantur per putrefactionem.* 

^) Thomas, S. Il d. 18, q. I. a. 2: „Materia coadjuvat ad generationem non agendo, sed inquantum est 
habilis ad recipiendum talem actionem, quae etiam habilitas appetitus materiae dicitur et inchoatio formae,“ 

45) Cf. Schwertschlager, die erste Entstehung der Organismen nach dea Philosophen des Altertums und des 
Mittelalters p. 94. 

46) Conf. XII c. 6. 

47) Conf. XII c. 8. 

4) Tc. 

19) Conf. XII c, 4. 


i Mem 


ex ea. Quin etiam, si quid video, non satis diserimen premit, quod intercedit inter materiam primam 
et ,materiam universalem", quam vulgo nuncupant chaos. Neque semper vel accurate ratione habita 
contextus facile intelligimus, utram materiam uno quoque loco agnosci velit. Jam igitur non demira- 
bimur, quod etiam Geneseos illud „coelum et terram", quibus verbis materia, ex qua Deus omnia 
creavit, significatur, S. Augustinus dupliciter accipit. Modo „coelum et terram nullam jam formatam 
perfectamque naturam sive spiritualem sive corporalem, sed utramque inchoatam et adhuc informem 
vult intelligi", ^) modo „universam creaturam, quam fecit et condidit Deus.**') Hoc loco materiam 
eam esse, quae re vera exsistat, apparet ex his verbis: „Primo ergo materia facta est confusa et 
informis, unde omnia fierent, quae distincta atque formata sunt, quod credo a Graecis chaos appellari. 
Sie enim et alio loco legimus dictum in laudibus Dei: Qui fecisti mundum de materia informi (Sap. 
11, 18), quod aliqui codices habent de materia invisa,“ *) 

4. Haud ignoro equidem esse, qui referant haec verba ad materiam primam, sed vix recte, 
quanquam illi quaedam attribuuntur, quae alibi attribuit S. Augustinus materiae primae. Nam illi 
verbo chaos eandem vim tribuit Augustinus quam Graeci; et hisce chaos nihil aliud fuit nisi moles 
indigesta. Sed nonne refragatur verbum, quod est „informis?“ Si materia „informis“ vocatur, inde 
non consequens est, ut omni forma destituta fuerit, sed ut certa et absoluta forma caruerit: verbum 
fere idem significat, quod confasa, cui hic sociatur. Materia igitur hoc loco, quanquam aliquam formam 
habet, appellatur informis et confusa, quia non est una et distincta, sed quia omnia elementa continet 
indistincta, quae tamen Deo cooperante ut distincta et formata ex se dimittit. 1d quod confirmatur 
loco allato (Sap. 11, 18), ubi S. Augustinus verbum „materiae informis praefert „materiae invisae." 
lllud verbum est versio termini 945 tuoęgos in LXX et nihil aliud significat quam chaos, i. e. materiam 
jam aliqua ex parte formatam. Ceterum eadem materia ab Augustino etiam plus semel „invisa“ appel- 
latur iisdemque loeis „informis et ineomposita." Sufficiat haec ejus verba attulisse: „Itaque si hoc 
ante omnem diem fecit, sieut ante istorum primorum dierum commemorationem scriptum est: „In 
principio fecit Deus coelum et terram, ut in terrae vocabulo intelligamus jam formatam terrenam 
speciem superfusis aquis ista jam visibili specie sui generis declaratis; ut in eo, quod sequitur Seriptura 
dicens: Terra autem erat invisibilis et incomposita et tenebrae erant super abyssum, et Spiritus Dei 
superferebatur super aquas, nullam opinemur informitatem materiae, sed terram et aquam sine luce, 
quae nondum erat facta, suis jam notissimis qualitatibus conditas; ut ideo terra invisibilis dicta intelli- 
gatur, quod aquis cooperta non posset videri; ideo vero incomposita, quia nondum a mari distincta et 
cincta littoribus et suis fetibus animalibusque decorata — si ergo ita est, cur istae species, quae procul 
dubio corporales sunt, ante omnem diem factae sunt.*?5%) Quae si recte disputavimus, Augustinus ejus- 
modi qualitates „informis, incomposita, invisa“ materiae utroque sensu adjudicat. 

9. Quodsi S. Augustinus saepius premit, materiam statim initio a Deo creatam fuisse 
eamque vult esse materiam primam proprio sensu, fallitur. Si enim creata est et per se est creata, 
sequitur, ut propria quoque exsistentia non sit destituta. Creatio est transitio ab exsistentia possibili 
ad realem. Quod vero materiam informem, quae est materia prima, „ante omne tempus ereatam**!) 


fuisse dicit, ne hoc quidem simplex atque dilucidum est, quoniam cum creatione ex sua sententia 
tempus incipit. 


50) Conf, XII c. 24, 

51) De Gen. c. Man. I n. 9. — 

2) L. c. 

5%) De Gen. ad lit, I n. 97. Of. De Civ. Dei XI c. 9, 
5) Conf. XII c. 12. 


6. Accedit, quod nomina, quae S. Augustinus materiae primae indidit, eorumque interpre- 
tatio indicant, si accurate rem perpendimus, materiam jam formatam.  ,Informis illa materia*, inquit, 
„quam de nihilo Deus fecit, appellata est coelum et terra, non quia jam hoe erat, sed quia hoc esse 
poterat, quia quasi semen coeli et terrae erat, eum in confuso adhuc esset coeli et terrae materia. '*5) 
„Dieta est aqua, quia omnia, quae in terra naseuntur, sive animalia, sive arbores vel herbae et si qua 
similia, ab humore incipiunt formari atque nutriri; quia facilis et duetilis subjacebat operanti, ut de 
illa omnia formarentur.* *%) Tota adumbratio minus convenit materiae primae, quam materiae rudi 
et imperfectae, sed tamen jam subsistenti, cui tamen conditiones vitae organicae jam non desunt. 

T. Hoc creationis exponendae modo S. Augustinus ea, quae in materiam exsistentem quasi 
„fundamentum reliquarum rerum omnium" omniumque evolutionum principium cadunt, transfert ad 


materiam primam, quae ut potentia pura omnium formarum capax est, ipsa tamen omnis formae expers?) 
S 7. 


1. Apud Bonaventuram materia prima per se sumta plane eadem est atque apud 
Augustinum ;**) neque tamen eum eo illam distinguit in spiritualem et corporalem, immo unam eandem- 
que putat. „Materia in se considerata", inquit, „nec est spiritualis nee corporalis; et ideo capacitas 
consequens essentiam materiae indifferenter se habet ad formam sive spiritualem sive corporalem; 
materiae consequens esse in spiritualibus et corporalibus est alia et alia.) Pariter atque in hae 
quaestione discedit ab Augustini sententia altera, simultaneam dico creationem. Nempe verisimile habet, 
.Omnia corporalia simul esse creata secundum materiam. non autem simul, sed per sex dies esse 
distincta secundum formam.“®) Omnia igitur eorpora inde ab initio seminaliter insunt in materia a 
Deo creata, ex qua sex dierum spatio evolvuntur. Hanc vero materiam realiter exsistentem peculiari 
quodam modo describit: „Materia illa producta est sub aliqua forma, sed illa non erat forma com- 
pleta nec dans materiae esse completum; et ideo (Deus) non sie formabat, quin adhue materia diceretur 
informis, nec appetitum materiae adeo finiebat, quin materia adhue alias formas appeteret, et ideo 
dispositio erat ad formas ulteriores, non completa perfectio. Et quoniam ad multas formas materia 
informis appetitum et inelinationem habebat, ideo, quamvis illa forma non haberet in se naturas 
diversas, tamen materia in diversis suis partibus quandam diversitatem imperfectam habebat, non ex 
diversis actibus completis, sed magis ex appetitibus ad diversa, et ideo permixta dieitur et confusa. 
Sieut exemplum ponitur in embryone, quod actu habet unam formam et figuram quandam massae 
carnis, illa tamen est dispositio ad diversas membrorum figurationes. Istud tamen non est omnino 
simile, quia forma illa non erat tantae actualitatis, sicut est forma embryonis, nec in tanta propin- 
quitate ad eduetionem formarum sequentium sicut forma embryonis ad eductionem membrorum. Forma 


55) pe Gen. c. Man. I n. 11. 

$6) L. e, n. 12. 

57) Of. Scheeben, Handbuch der katholischen Dogmatik, p. 107: „Wie bei der Krönung des Sechstagewerks 
durch die organischen Wesen, so muss Augustinus auch bei der Fundamentirung desselben die Schilderung des Chaos, die 
nach dem Wortlaute einen verworrenen physischen Zustand der Erde, welcher der Formation zeitlich vorausgeht, darstellt, 
umdeuten in eine poetische Schilderung des metaphysischen Begriffs der materia prima als des in allen irdischen Dingen 
vorhandenen Substrats ihrer Formen, welches nur in abstracto als formlos bezeichnet und nur in Gedanken von der bereits 
aktuell vorhandenen Form geschieden oder vielmehr unterschieden werden kann, 

$) Vide libellum meum „Die Lehre des hl. Bonaventura ete.“, p. 7. sqq. 

FS) IKS, d. 8. p, L3. 15.3. 

9) 118. d. 12. a. L g. 2. 


— = 


enim embryonis est visibilis et per vim naturae ad perfectam completionem est perducibilis, illa vero 
materia sub tali forma incomposita erat et invisibilis et ad formas subsequentes sola divina virtute 
et operatione poterat perduci. Et ideo propter imperfectionem formae illius materia illa dieitur 
informis, et propter indeterminatum appetitum multarum formarum confusa dicitur et permixta. **') 
„Erat in diversis partibus materiae, seeundum quod Conditor ordinaverat ex eis diversas formas pro- 
ducere, aliquis diversus dispositionis modus, qui non ponebat diversitatem formarum. Sicut si intelli- 
gatur, quod aliquod corpus in una parte sit rarius et in alia magis compactum, salva formae unitate; 
sic intelligi debet in illa materia, quae formam habebat maxime ad multa possibilem.“ 9?) 

2. Si quis rem non diligentissime perpenderit, is vereor ne materiam istam et chaos nihil 
differre arbitretur censeatque esse „mixtum compositum“ multarum formarum earumque inter se contra- 
riarum „ita, ut calida pugnent frigidis et humida cum siccis. 5"?) Hanc rejicit sententiam Bonaventura. 
„ste modus ponendi“, inquit, „potius est poctieus quam philosophicus, quia magis sequitur imaginationis 
fictionem quam rationem, cum seeundum istam positionem ponantur elementa illam materiam sie pro- 
ductam naturaliter praecedere, quod nee rationi consonat nec sacrae Scripturae.“ 9) 

2. Secuudum illum locum habet quidem formam materia, sed nonnisi incompletam et imper- 
fectam , quam ob causam et ipsa non est esse nisi incompletum Est praeterea disposita ad alias 
formas; hae quoque sunt incompletae et insunt variis materiae partibus. Nimirum sunt formae illorum 
corporum, quae „per intervalla sex dierum facta sunt.“ Haud scio an eas formas sumere possimus 
pro rationibus seminalibus, quas S. Bonaventura, ut seimus, sumit pro formis incompletis. Sed inclinat 
ad sententiam, „seminarium illud non esse productum ante quintum diem.“ *) 

4. Quae materia licet „informis et invisibilis appelletur et appetitum et inclinationem 
habeat ad multas formas, tameu cave ne de materia prima cogites. llla enim „aliquam formam* habet 
ct „extensionem et corporeitatem", ergo esse reale; „nec est producta omnino sub privatione formae 
nec sub completa distinctione.‘ *) Qualem autem eam materiam nobis informabimus? Respondet 
Bonaventura: „Materia illa non poterat nisi quodam modo balbutiendo describi, quia necdum erat, 
quod sermo perfecte explicet, sed etiam intellectus in imaginatione defieit.^9")  Proelive est dictu, 
esse „materiam mundi universalem*, quam hodierna scientia rerum naturalium indagasse visa 
est, cui alii nomen dant aetheris, ali hydrogenii; siquidem inter eam et hane Bonaventurae ma- 
teriam maxima similitudo deprehenditur. „Ka enim ante productionem sine dubio est una corporum 
coelestium et terrestrium, quia una est moles, habens unam formam incompletam; est una, secundum 
quod est formis elementaribus subjecta. Nam etsi materia subjecta igni et aćri habeat aliud et aliud 
esse actuale, tamen, qaia utrobique subjecta est transmutationi et privationi et possibilis ad utrum- 
que, ideo dicuntur habere unam materiam secundum esse“) Est „incomposita et invisibilis et ad 
formas subsequentes perduci potest; est esse incompletum, «quod „tam formas simplices quam com- 
positas, quae esse completum tribuunt, praecedebat et praecedere poterat.**) ^ Quae cum ita sint, 


61) L. c. q. 3. 


62) LG 
8) L, c, 
6) DL. c. 


6) II S. d. 15. a. 1. q. 1. 
LS. d: 12. a 20:2; 
90, 1158: d; 12. a. 1. q. 9. 
8). Iu. 9. q.. 1. 
oy Low1g5 


neque elementa integra sunt materia illa originaria, neque elementa inter se mixta, vulgo chaos dietum. 
lmmo subjacet omnibus formis elementaribus; constant elementa ex illa materia et formis peculiaribus. 

5. Ceteram S. Bonaventura ad originem rerum naturalium explicandam vix opus habet 
materia prima, ut qui se addixerit rationibus seminalibus i. e. virtutibus aetivis, quae sine materia 
praeformata exsistere nequeunt, ut supra demonstrasse videmur. Quodsi nihilo secius eam tenet, 
haud omni ex parte sibi constare videtur; neque utitur illa in concreti declaratione. 


IV. Conclusio. 


8. 


ur 


1. Quae 5. Augustinus, et S. Bonaventura de origine rerum docent reducentes eam ad 
rationes seminales, ea ad historiam philosophiae naturalis recte aestimandam haud levis sunt momenti. 
Sane eam, quam adhuc didicimus, talium placitorum formam hodie haud seio an nemo defendat ut 
nimis magnis diffieultatibus implieatam. Sed quae probe tenebimus, fere haec sunt: I. S. Augustino, 
licet essendi principia Aristotelis transsumserit, ea tamen non sufłecisse ad rerum originem explanandam 
ideoque eum novum statuisse principium. l. S. Augustini doctrinam ne media quidem aetate secta- 
toribus caruisse, sed imprimis a S. Bonaventura magis quasi excultam esse. lil. Eam certis hodiernae 
scientiae rerum naturalium inventis facilius conciliari, quam Aristoteliam vel Thomisticam; id quod 
tribus verbis illustrabimus. 

2. Nimirum S. Bonaventura arbitratur, Deum inde a principio in materia originaria „semi- 
narium" quoddam reposuisse, in quo quasi in matrice omnium futurorum entium formae praeexsis- 
terent, et ex quo hae volventibus annis per causas naturales elicerentur. Ergo materia formas poten- 
tialiter in se habet, et principium efficiens officio fungitur eas educendi. Alicujus igitur entis ortus 
non solum causa efficienti cfficitur, sed etiam magis forma illa potentiali i. e. ratione seminali, quae 
in materia latet. Haee passiva est eademque activa.'") Quatenus virtus activa est, indiget incitamento 
quodam exteriore, ut forma actualis exsistat, quae materiae conjuncta novam substantiam ponit. Eduetio 
formae igitur non soli causae efficienti adseribenda es;; haec nonnisi impellit, ut forma potentialis fiat 
actualis et ex materia formet novum ens. Sie potior pars in novi entis origine materiae ratione 
seminali proprie dispositae vindicanda est; causae efficientis munus non tam primarium est quam 
secundarium. Nam ex S. Bonaventurae sententia ne hoc quidem opus est, ut causa efficiens aequet 
formam eductam *') Idcirco materia, ex qua novae formae educuntur, non jam est materia prima, 


70 118. d. 7 p. ll a. 2 q. 1: „Seminarium inditum se habet quodam modo per modum activi, quodam modo 
passivi, quoniam cooperatur agenti, et nihilominus ipsum variatur ab una dispositione in aliam * 

7) 1IS.d,15 a1, q. 1: „Et si tu objicias, quod anima animalis, quae est in potentia, non habet speciem nec actum 
completum a se, nec potest habere ab aliquo, quod non sit ita nobile, sicut ipsa, et nullum tale est corporale; dicendum, quod 
essentia talis speciei est in materia, sed in potentia; ei illa essentia est ita determinata ad formam talis speciei produ- 
cendam, quod non potest ex illa essentia sive ratione seminali alia educi, et cum in actum educta est, habet esse et 
habet tale esse. Quod autem sit iu actu, hoc habet ab extrinseco agente, quod erat ens in actu, et quantum ad 
hoc nobilius est ipsa, quae erat in potentia. Quod autem sit talis speeiei, hoc habet ab eo, qui primo hujus formae 
essentiam indidit materiae; alioquin nunquam natura ipsam ad esse produceret, nisi Deus ipsam materiae indidisset. 
Et ideo non oportet, quod educens illam formam in actum sit nobilius illa forma educta, Et hujus exemplum in multia 
potest poni, sicut in mineralibus et in multis terrae nascentibus,“ 


sed materia jam formata et realis, quae propter rationes seminales, quas in se concludit, tanquam 
principium activum sumi potest. Quae theoria mirum quantum congruit cum doctrina scientium natura- 
lium nostri temporis de actione et reactione causarum efficientium. 

3. Hoc potissimum S. Bonaventurae de origine entium doctrina a doctrina S. Thomae differt, 
qui causam materialem a causa efficienti nimis sejungit easque ita, ut, altera tantummodo passiva, activa 


sit altera. S. Bonaventura autem, si ejus sententiam reete interpretati sumus, exigit, ut causa materialis 


aliquo modo cooperetur ad entium ortum ideoque in materia ponit rationem seminalem, principium activum. 


III. 

Encyclopaediam s. theologiae docebit semel per hebd. hora def. 


Introductione in hymnologiam praemissa selectos hymnos ecclesiasticos interpretabitur semel 
per hebd. hora IX. 

